หมออุดม กำชับราชภัฏผลิตครูต้องใส่ใจคุณภาพ
ศ.นพ.อุดม คชินทร รมช.ศึกษาธิการ เปิดเผยว่า ตามที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราโชบายด้านการศึกษา โดยการจัดการศึกษาต้องมุ่งสร้างพื้นฐานให้แก่ผู้เรียน 4 ด้าน คือ,1.มีทัศนคติที่ถูกต้องต่อบ้านเมือง,2.มีพื้นฐานชีวิตที่มั่นคง มีคุณธรรม,3.มีงานทำ มีอาชีพสุจริต,และ 4.เป็นพลเมืองดี,ทางกระทรวงศึกษาธิการ (ศธ.) จึงได้น้อมนำพระราโชบายดังกล่าวมาสู่การปฏิบัติ โดย ศธ.และมหาวิทยาลัยราชภัฏ (มรภ.) ซึ่งเป็นแหล่งผลิตครูที่ใหญ่ของประเทศจึงได้มาทบทวนหลักสูตรการผลิตครูว่าจะสร้างคุณภาพให้แก่ครูอย่างไร เพื่อช่วยยกระดับคุณภาพการศึกษาและสามารถทำให้เยาวชนมีสมรรถนะ 4 ด้านดังกล่าว และที่ผ่านมา ศธ.และ มรภ.ได้ทำเวิร์กช็อปกันหลายครั้ง ได้ข้อสรุปว่าจะมีการปรับหลักสูตรครุศาสตร์ ศึกษาศาสตร์ ในกลุ่ม มรภ.โดยให้กลับไปใช้หลักสูตรครู 4 ปีเหมือนเดิม และเริ่มใช้ตั้งแต่ปีการศึกษา 2562,ต่อข้อถามหลายฝ่ายยังมีข้อสงสัยว่า มรภ.จะต้องกลับไปผลิตหลักสูตรครู 4 ปีทั้งหมดหรือไม่นั้น ศ.นพ.อุดมกล่าวว่า เท่าที่คุยกัน มรภ.เกินครึ่งเห็นด้วยที่จะกลับไปผลิตหลักสูตรครู 4 ปี แต่ก็มีบางส่วนจะขอใช้หลักสูตรครู 5 ปี ซึ่ง ศธ.ก็เข้าใจและไม่บังคับว่า มรภ.ทั้งหมดจะต้องกลับมาใช้หลักสูตรครู 4 ปี เพราะอำนาจการปรับหลักสูตรต่างๆอยู่ที่สภามหาวิทยาลัย อย่างไรก็ตาม การปรับหลักสูตรการผลิตครู เพื่อต้องการเน้นคุณภาพของครูเป็นหลัก ไม่ได้เน้นระยะเวลา จากนี้มหาวิทยาลัยจะต้องไปตกลงกันและภายในสัปดาห์หน้าขอให้แจ้งมาว่า มหาวิทยาลัยไหนจะใช้หลักสูตรครู 4 ปี เพื่อจะได้เตรียมการและดำเนินการให้ทันการคัดเลือกกลางบุคคลเข้าศึกษาในสถาบันอุดมศึกษาหรือทีแคส แต่มหาวิทยาลัยก็สามารถดำเนินการรับตรงก็ได้ อย่างไรก็ตาม จะขอให้ทางคุรุสภาไปกำหนดเกณฑ์มาตรฐานวิชาชีพครูเป็นการผลิตในหลักสูตรครู 4 ปี หรือ 5 ปีก็ได้.
ตามที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราโชบายด้านการศึกษา โดยการจัดการศึกษาต้องมุ่งสร้างพื้นฐานให้แก่ผู้เรียน 4 ด้าน คือ 1.มีทัศนคติที่ถูกต้องต่อบ้านเมือง
ครู,ผลิตครู,ครูคุณภาพ,อุดม คชินทร,กระทรวงศึกษาธิการ,การศึกษา